b'\n_START_ARTICLE_\nCarro etrusc de Monteleone\n_START_SECTION_\nContext hist\xc3\xb2ric\n_START_PARAGRAPH_\nEs tracta d\'un carro etrusc, encara que \xc3\xa9s possible que l\'artista que va executar els relleus fos grec. Els etruscs estaven assentats en una \xc3\xa0mplia zona del centre d\'It\xc3\xa0lia, en les regions de Toscana, Laci i \xc3\x9ambria que va rebre per aix\xc3\xb2 el nom d\'Etr\xc3\xbaria, on van crear una poderosa confederaci\xc3\xb3. El territori etrusc va florir cap al 750 aC. i la seva m\xc3\xa0xima expansi\xc3\xb3 va tenir lloc c. 500 aC. Va exercir una poderosa influ\xc3\xa8ncia en la civilitzaci\xc3\xb3 romana. Va comen\xc3\xa7ar a decaure despr\xc3\xa9s de la conquesta de Ve\xc3\xafs pels romans l\'any 396 aC. i la seva incorporaci\xc3\xb3 definitiva a Roma va tenir lloc en el segle I aC.\n_START_SECTION_\nTroballa i exportaci\xc3\xb3 clandestina\n_START_PARAGRAPH_\nVa ser descobert per casualitat al febrer de 1902 per un agricultor nomenat Isidoro Vannozzi i el seu fill Giuseppe. Durant la construcci\xc3\xb3 d\'una casa en un lloc anomenat  Colle del Capitano, a uns 3 km de Monteleone di Spoleto, va trobar una tomba etrusca intacta que contenia l\'esquelet d\'un home amb el seu aixovar funerari que inclo\xc3\xafa nombrosos vasos, tasses i d\'altres objectes de bronze. Entre tot plegat, destacava un bonic carro decorat amb relleus. _NEWLINE_Isidoro Vannozzi desconeixia tant el valor arqueol\xc3\xb2gic com el material del que havia descobert aix\xc3\xad que algunes setmanes m\xc3\xa9s tard va voler vendre els objectes per comprar materials de construcci\xc3\xb3 que necessitava per al sostre de la nova casa, i el 23 de mar\xc3\xa7 de 1902 un ferrer que comerciava amb antiguitats anomenat Benedetto Petrangeli es va interessar en ells i va persuadir a Isidoro perqu\xc3\xa8 els hi vengu\xc3\xa9s per 900 lires, una quantitat insignificant en comparaci\xc3\xb3 amb el valor real de la troballa. _NEWLINE_Alguns mesos m\xc3\xa9s tard les autoritats italianes van iniciar una recerca sobre el material descobert, per tractar de recuperar-ho i evitar que sort\xc3\xads del pa\xc3\xads. Tanmateix, els objectes van ser venuts per Petrangeli a Ortensio Vitalini per 150.000 lires, el qual els va transportar a Par\xc3\xads, J.P. Morgan els va adquirir per l\'abril de 1903 per al Museu Metropolit\xc3\xa0 d\'Art de Nova York; on va tenir lloc la seva primera restauraci\xc3\xb3. La compra va ser anunciada per la premsa de Nova York a l\'octubre d\'aquest mateix any, descrivint que era una de les descobertes arqueol\xc3\xb2giques m\xc3\xa9s importants de tots els temps i el cert \xc3\xa9s que es tracta d\'un objecte excepcional, ja que \xc3\xa9s l\'\xc3\xbanic carro etrusc que ha pogut conservar-se pr\xc3\xa0cticament intacte. A causa de l\'adquisici\xc3\xb3 pel museu l\'any 1903, anterior en sis anys a les primeres lleis d\'It\xc3\xa0lia que restringeixen l\'exportaci\xc3\xb3 d\'articles de \xc2\xabvalors culturals i art\xc3\xadstics\xc2\xbb" la venda del carro era legal en el moment de la compra, encara que debatuda per la premsa de l\'\xc3\xa8poca. _NEWLINE_Alguns anys m\xc3\xa9s tard, el 1907, es van realitzar excavacions arqueol\xc3\xb2giques en el lloc de la troballa i es van trobar alguns fragments que es considera que van haver de pert\xc3\xa0nyer al carro  i que es troben exposats en el Museu Arqueol\xc3\xb2gic de Flor\xc3\xa8ncia. Al gener de 2005, la comunitat de Monteleone va comen\xc3\xa7ar una campanya dirigida a recuperar el carro del museu de Nova York; els seus esfor\xc3\xa7os, tanmateix, no van rebre el suport del govern itali\xc3\xa0. El Museu Metropolit\xc3\xa0 va respondre que el carro va ser \xc2\xabcomprat de bona fe\xc2\xbb. Una c\xc3\xb2pia de mida completa es va fer en la meitat del segle XX, que s\'exhibeix a Monteleone.\n_START_SECTION_\nPanells del carro\n_START_PARAGRAPH_\nL\'artefacte arqueol\xc3\xb2gic \xc3\xa9s un carro de guerra amb forma de ferradura y dues rodes. Donada la fragilitat del revestiment de bronze es creu que el carro s\'utilitzava \xc3\xbanicament per a cerim\xc3\xb2nies i desfilades encara que alguns estudiosos han opinat que va poder estat constru\xc3\xaft \xc3\xbanicament per servir d\'aixovar funerari. El seu  propietari va haver de ser una persona poderosa, at\xc3\xa8s que el cost de la bellesa i la sofisticaci\xc3\xb3 de la decoraci\xc3\xb3 va haver d\'haver estat particularment alt. La decoraci\xc3\xb3 del relleu \xc3\xa9s de bronze amb el fons amb incrustacions d\'ivori -quasi tot l\'ivori s\'han perdut llevat d\'un petit detall en el coll d\'una de les figures-. L\'ivori es va utilitzar com un fons de color blanc brillant per contrast amb les parts de bronze, que \xc3\xa9s un metall de color fosc. _NEWLINE_El tim\xc3\xb3 del carro part de la representaci\xc3\xb3 d\'un cap de senglar de la boca del qual sembla sortir, mentre que la seva part final es decora amb el cap d\'un ocell de rapinya. Una mica abans del final es troba el jou per als cavalls, els extrems dels quals acaben en forma de cap de lle\xc3\xb3. Les rodes consten de nou radis. _NEWLINE_El cos principal de la biga est\xc3\xa0 tancat per tres panells decorats amb escenes que conten la hist\xc3\xb2ria \xc3\xa8pica d\'un guerrer. La majoria dels erudits que han estudiat el carro creuen que es tracta d\'Aquil\xc2\xb7les durant la recepci\xc3\xb3 de les seves armes per part de Tetis, la vict\xc3\xb2ria sobre un rival en un duel i la seva ascensi\xc3\xb3 en un carro amb cavalls alats. _NEWLINE_El panell central probablement s\'inspira en el llibre XVIII de La Il\xc3\xadada i representa a Tetis lliurant al seu fill Aquil\xc2\xb7les el casc, que est\xc3\xa0 coronat per un cap de molt\xc3\xb3, i l\'escut especial forjat per Hefest. En l\'escut apareixen representats dos caps, un damunt l\'altra: el de dalt cont\xc3\xa9 un cap de Medusa, i el de sota el cap d\'un fel\xc3\xad. Sota l\'escut hi ha un cervatell col\xc2\xb7locat de boca terrosa, que potser representa un sacrifici propiciatori. A m\xc3\xa9s a m\xc3\xa9s hi ha dos ocells que baixen des del cel en vertical, el que s\'ha interpretat com un s\xc3\xadmbol d\'esperan\xc3\xa7a per a la pr\xc3\xb2xima batalla que l\'espera a l\'heroi hom\xc3\xa8ric. Tamb\xc3\xa9 s\'ha suggerit que el senglar d\'on parteix el tim\xc3\xb3 forma part de l\'escena: aquest hauria atacat el cervatell i els ocells caurien en picat cap a aquest cervatell. _NEWLINE_En el panell lateral de l\'esquerra es mostra un combat que s\'ha interpretat com la lluita entre Aquil\xc2\xb7les i M\xc3\xa8mnon, sobre el cos nu, ja despullat de la seva armadura, d\'un tercer guerrer, que seria Ant\xc3\xadloc. Memn\xc3\xb3n tracta de copejar l\'oponent en el cap amb la seva llan\xc3\xa7a, per\xc3\xb2 un ocell desvia el cop i Aquil\xc2\xb7les amb la seva llan\xc3\xa7a copeja el cor de Memn\xc3\xb3n. _NEWLINE_El panell dret representa Aquil\xc2\xb7les despr\xc3\xa9s de la seva mort condu\xc3\xaft en un carro tirat per dos cavalls alats en moviment ascendent, probablement cap a les Fortunatae insulae. Sota les rodes d\'aquest carro, amb els bra\xc3\xa7os en alt per protegir-se de les potes dels cavalls, hi ha una dona, la identificaci\xc3\xb3 de la qual \xc3\xa9s dubtosa: s\'ha suggerit que podria tractar-se de Gea, la divinitat de la terra o de Pol\xc3\xadxena, filla de Pr\xc3\xadam. _NEWLINE_En el punt de contacte entre cada un dels dos panells laterals amb el centre apareixen representats dos joves nus de cabells llargs de peu sobre lleons. Finalment, en el fris deteriorat que n\'hi ha en la part inferior del carro apareix, en el costat dret, el centaure Quir\xc3\xb3 assegut, Iris corrent, i Aquil\xc2\xb7les subjectant una pantera. En el costat esquerre apareixen dos lleons que ataquen a un torus i a un c\xc3\xa9rvol. S\'ha interpretat que es podria tractar del moment en qu\xc3\xa8 Iris, en el seu paper de missatgera divina, anuncia que \xc3\xa9s el moment en qu\xc3\xa8 Aquil\xc2\xb7les ha de partir a la guerra de Troia i concloure l\'educaci\xc3\xb3 a la qual est\xc3\xa0 sent sotm\xc3\xa8s pel centaure Quir\xc3\xb3.\n_START_SECTION_\nConservaci\xc3\xb3\n_START_PARAGRAPH_\nEl carro s\'exposa des de la seva adquisici\xc3\xb3 el 1903 en el Museu Metropolit\xc3\xa0 d\'Art de Nova York, els Estats Units. La primera reconstrucci\xc3\xb3 del carro la van realitzar Luigi Palma di Cesnola i Charles Balliard poc despr\xc3\xa9s del moment de la seva adquisici\xc3\xb3, el 1903. L\'any 2002, per tal de corregir algunes errades comeses en aquesta primera reconstrucci\xc3\xb3 del carro, es va desarmar i es va iniciar una nova restauraci\xc3\xb3 que va concloure l\'any 2007.'